|  |  |
| --- | --- |
| **INDSATSPLAN – VOLD OG TRUSLER IMOD BORGERE TILKNYTTET FORSORGSCENTER VIBORG** | |
| **Situation** | På Forsorgscenter Viborg arbejdsområde accepterer vi ikke vold eller trusler.  I det omfang det alligevel måtte forekomme, er det et fælles fagligt og arbejdsmiljømæssigt problem, der skal løses i fællesskab.  **Ved vold forstås:**   * Adfærd der indebærer en krænkelse eller risiko for en anden persons sikkerhed. * Det kan være skub, benspænd, fastholdelse, kast med genstande, bid, niv, krads, spyt, slag, spark, kvælningsforsøg, knivstik mv. * Anden udadreagerende adfærd i form af hærværk og smadring af ting, vinduer mv i ens umiddelbare nærhed. Situationer der udløser voldsomme følelser.   **Ved trusler forstås:**   * Verbale trusler, (også tlf. trusler) herunder trusler på livet, trusler om fysisk hærværk, eller trusler der vedrører borgerens familie, venner, andre nærtstående personer eller ejendele. * Truende adfærd med knytnæve eller genstande der kan gøre skade, afspærring af flugtveje, bevægelse af finger over halsen mv., eller tegninger, SMS, mail mv med truende indhold. |
| **Alarmering** | Alarmering kan komme fra direkte involverede eller vidner.  Alarmering kan ske via anråbelse, telefonopkald eller tryk på alarmen bærbar tlf. (2 hurtige tryg på øverste knap alarmere kolleger)  Ring 0-1-1-2 hvis situationen vurderes at være af en sådan karakter, at man ikke sikkert kan håndtere den selv. Direkte alarm til politiet forefindes under skrivebord op af vindue til personalerum og under bordet ” skranken ” i højre side. |
| **Opgaver** | Den primære opgave er så vidt muligt at forhindre at nogen kommer til fysisk eller psykisk skade.  Kommer nogen til skade er opgaven at sikre den bedst mulige opfølgning, for at forebygge varigt traume.  Sikre borgeren imod vold og trusler, dette kan evt. ske ved at skærme borgeren inde i modtagelsen, hvis det er på Vibohøj.  Hvis det er en borger der er tilknyttet Vibohøj der udsættes for trusler eller trusler om vold, kontaktes Vibohøj, om det er muligt at ” låne ” modtagelsen til at iværksætte at borgeren bliver skærmet eller anden kortvarig løsning. |
| **Handling** | Anråbe overfaldsmanden om at stoppe.  Personalet bør som udgangspunkt ikke blande sig i en volds- eller trusselskonflikt blandt borgerne, men skal alarmere og observere.  Ring 0-1-1-2 hvis det er en akut situation.  Ring 0-1-1-4 hvis det er en episode, der er sket tidligere, og efterfølgende kommer til medarbejdernes opmærksomhed.  Hjælp borgeren med at få anmeldt overfaldet.  Yd psykisk hjælp til den voldsramte borger.   * Lad ikke den voldsramte være alene * Skab ro og tryghed * Lyt til den voldsramte – lad vedkommende fortælle, hvad der er sket * Undgå at bagatellisere * Undgå at kritisere den voldsramtes handlinger * Undgå at belære om, hvad man kunne have gjort i stedet * Hjælpe evt. med at kontakte familie og pårørende * Følg evt. den voldsramte hjem * Sørg evt. for at den voldsramte ikke er alene det første døgn   Hvis det drejer sig om trusler vejlede borgeren omkring evt. anmeldelse til politiet.  Det er vigtigt at få alle de observationer vi som personale har i journalen, da dette kan være vigtigt i en evt. efterfølgende retssag.  **Efterbehandling af vold og trusler om vold:**   * Den præcise efterbehandling håndteres ud fra individuel konkret vurdering, bør som minimum altid. indeholde, psykisk førstehjælp ved en medarbejder. Efterfølgende forløb hos psykolog og debriefing mv. aftales efterfølgende. |
| **Ledelse og organisation** | Tilstedeværende personale tager ledelsen af håndteringen af den konkrete volds eller trussels episode i det den opstår.  Er der ledelse til stede på tidspunktet for episoden inddrages denne hurtigst muligt og overtager ledelsen af håndteringen af episoden.  Lokal-MED er ansvarlig for arbejdsmiljøarbejdet på tilbuddene.  Lokal-MED skal derfor have udarbejdet lokale retningslinjer for håndtering af vold og trusler om vold.  *Vibohøjs samlede volds- og konflikthåndtering er samlet i Arbejdsmiljømappen på Vivis kontor.*  Episoden skal vurderes på AMG møde og efterfølgende på LokalMED møde for evt. at kunne imødegå en lignende episode i fremtiden. |
| **Bemanding og udstyr** | Personalet på Forsorgscentret bærer som udgangspunkt en bærbar telefon med alarmknap.  Alarmknap under borde, til direkte alarm til politiet i modtagelsen.  På skæve tidspunkter er der altid 2 medarbejdere på arbejde.  En medarbejder der er alene ude hos en borger, kontakter Vibohøj, der har 24/7 bemanding og sin teamleder. |
| **Kommunikation** | Alle episoder dokumenteres i Forsorgscentrets edb-system, døgnrapport samt i borgerens/borgernes journal. |
| **Kontaktoplysninger** |  |
| **Evt. andre vigtige opmærksomhedspunkter** | Hvis en hændelse har været traumatisk for medarbejderen skal der tages hånd om dette, se indsatsplan. ”Vold og trusler mod ansatte på Forsorgscenter Viborg”. |
| **Oprettelse/revision** | Denne indsatsplan er udarbejdet jan/feb 2018 af AMG på Forsorgscenter Viborg |
| **Action cards** |  |